id en en en en id en en fr ms ca id en en en id en en fr ms ca id id en id ms ms en ms id ms id ms id id id ms id id ms id id id id id ms id ms id id id id id en en en de en en nl en en en id id en id en id en ms fr en id id en en en ms id it id id ms ms id id ms id en en id en id en en en en id zh en id en fr en ms en en en id id en en en id en fr en id en de pt id en de pt id en en en en fa en en en en en en es en en ms en fr en en en en en id en en
Mendidik Anak-anak Tentang Isu Palestin – Saifulislam.Com
Saturday , September 3 2022
“Abi betul ke coklat Toblerone ada babi sebab kat gunung dia tu ada gambar babi?” tanya anak perempuan saya.
Tersirap darah saya mendengar soalan begitu, tambah pula tengah-tengah puasa dan suhu di luar 37 darjah celcius.
“Sesiapa yang cakap tu, bagitahu dia jangan main ambil sahaja maklumat di internet! Tanya dia, mana dia tahu maklumat tu betul atau tidak. Lambang cokelat Toblerone itu gambar beruang di gunung. Cokelat tu berasal dari sebuah bandar yang lambang bandar itu ialah beruang. Babi mana yang jalan-jalan di gunung?!” saya menjawab.
Saya tidak ingat nama bandar berkenaan semasa berbual di dalam kereta sebentar tadi. Ia merujuk kepada bandar Berne di Switzerland, tempat di mana produk berkenaan dihasilkan.
“Fitnah produk, sama berdosa dengan fitnah orang. Cuba fikir, cokelat dibuat di mana?” saya tanya.
“Siapa yang kerja di kilang itu?” saya menyoal lagi.
“Pekerja kilang itu” jawab mereka.
“Jadi, apabila kita fitnah cokelat Toblerone itu, kita bukan fitnah beruang atau babi. Kita fitnah orang. Dan ramai, bukan seorang. Jika memang salah, tak apa lagi. Tapi kalau maklumat tak betul, kita zalim” saya berleter di dalam kereta.
“Abi bukan marahkan ‘korang’. Abi marah dengan orang-orang yang suka cerita benda yang bukan-bukan seperti ini” saya tersedar yang suasana di dalam kereta menjadi tegang dengan nada saya tadi.
Di musim kita begitu sensitif dengan perkembangan yang berlaku di Palestin pada masa ini, rasa sedih, marah dan kecewa tidak harus menjadikan kita buta kepada peranan mendidik anak dan anak murid. Apa yang sepatutnya kita tekankan dalam mendidik mereka?
Tambahan pula apabila ia berkaitan dengan isu Palestin.
Perkara paling utama, jangan pula disaji anak-anak itu dengan imej dewasa dan budak kepala hancur, putus kaki, terburai sana sini. Jangan pula kita bertindak dungu mahu memindahkan penderitaan saudara kita di Palestin ke minda dan jiwa anak-anak kita dengan cara yang begitu. Penderitaan mengundang prihatin, dan membantu. Bukannya mengimport penderitaan berkenaan hingga mencetus jiwa kacau di hati mereka.
Saya tidak fikir, memberikan senarai produk untuk diboikot kepada anak-anak di sekolah sebagai prioriti utamanya. Bukan anak-anak yang membeli barang di rumah. Tetapi ibu bapa mereka. Jika sekolah mahu menjadikan anak-anak sebagai pressure group yang mendesak ibu bapa mereka agar memboikot produk, ia bukanlah pendekatan yang baik. Bahkan jika mahu dibuat, ia mesti dilakukan secara berhemah. Anak-anak perlu difahamkan, apa yang berlaku di Palestin. Mengapa Yahudi Zionists itu menyerang orang Palestin? Adakah mangsa itu Palestin, Arab, Muslim, Kristian, atau manusia? Identiti mana yang kita mahu gunakan dalam mengungkap konflik tersebut?
Guru-guru di sekolah boleh menjadikan isu Palestin ini sebagai satu subjek pendidikan yang amat berguna. Ia boleh menjadikan subjek sejarah dan geografi menarik. Ia boleh menjadikan subjek bahasa berguna. Ia boleh meningkatkan keyakinan dan penghargaan anak murid kepada al-Quran dan al-Sunnah. Ia berguna pada mendidik soal etika, soal akhlaq. Soal kemanusiaan dan pemikiran.
Jelaskan kepada anak murid tentang sejarah purba kota Jericho dan tanah Palestin itu sendiri. Tentang kaum Kan’an, Amori, Yabusi dan Balistini. Nampakkan kembali hijrah Ibrāhīm dan Lūt ke bumi berkenaan. Ibrāhīm beranakkan Ishāq. Ishāq beranakkan Ya’qūb. Nama lain bagi Ya’qūb adalah Isrā’īl. Anak-anak Ya’qūb disebut sebagai Bani Israel. Antara anak Ya’qūb adalah Yūsuf dan kemudian adik beradiknya. Mereka kemudiannya berhijrah ke Mesir atas jemputan Yūsuf yang terlantik sebagai pemimpin Mesir.
Kemudian datang era Mūsā, Yūsha’ bin Nūn, seterusnya era Dāwūd, Sulaymān, hinggalah Palestin dijajah Assyrian dari Mesopotamia, membawa ke zaman ‘Īsā dan akhirnya zaman Rasulullah Muhammad, ‘alayhim al-solāh wa al-salām.
Timbulkan kembali Sirah Nabawiyyah. Isrā’ dan Mi’rāj, pengkhianatan Bani Quraydzah, Bani Nadhir dan Bani Qaynuqa’. Ingatkan kembali Perang Khaybar, jelaskan semula kejadian baginda sallallāh ‘alayhi wa sallam hampir termakan makanan beracun dalam peristiwa tersebut. Ingatkan tentang pembukaan Jerusalem oleh ‘Umar radhiyallāh ‘anh. Teruskan ke era Bani Umayyah, Abbasiyyah, Salāhuddīn al-Ayyūbi, sampailah ke era Dawlah Uthmaniyyah, Sultan Abdul Hamid II, hingg ke sejarah era moden bagi wilayah bergolak itu.
Sangat banyak yang boleh dikongsi. Cuma kena membaca sedikit, buat persediaan sedikit, dan keletihan membuat persediaan itu, jika boleh disebut sebagai keletihan, niatkan ia sebagai jihad kita sebagai warga pendidik.
Kemudian, jika isu boikot hendak ditimbulkan, bolehlah ditimbulkan. Beritahu dengan nada mendidik, agar anak-anak boleh berperanan mencadangkan komitmen boikot kepada ibu bapa. Namun ada 1001 cara yang kreatif boleh disarankan untuk anak-anak ini menzahirkan keprihatinan mereka terhadap musibah yang menimpa saudara mereka di bumi Palestin.
Yahudi mendidik anak mereka jadi Yahudi.
Nasrani mendidik anak mereka jadi Nasrani.
Majusi mendidik anak mereka jadi Majusi.
Muslimlah yang paling mudah kerana mereka hanya perlu mendidik anak mereka menjadi Muslim, yakni fitrah sedia ada.
Jauhi fitnah, kepalsuan dan kebatilan.
Previous Palestin: Antara Masa Depan Mereka dan Masa Depan Kita
Next Rantaian Kefasikan ‘Print Screen’ yang Membinasakan
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
23/07/2014 at 6:04 PM
alhamdulilah saya bersyukur kerana saya dipilih ALLAH untuk menghantar anak di KMS
pendedahan tentang isu Palestin amat baik
sehingg kini saya sebenarnya yang belajar dari anak saya yang berusia 7 tahun
ahli syurga ALLAH yang saya diamanhakn untuk menjaganya
beliau (anak saya) yang mengingatkan saya tentang boikot produk
tentang doa untuk Palestin
hanya ALLAH boleh balas jasa guru KMS dengan ganjaran syurgaNYA
sekali lagi ustaz, terima kasih kerana berkongsi tentang KMS
25/07/2014 at 4:11 PM
Salam En Shaklee.maaf bertanya,KMS tu stand for?saya tak jumpa artikel ustaz yang cakap pasal KMS.Syukran
26/07/2014 at 7:14 AM
Khalifah Model School http://khalifahschool.com/
Juga Khalifah Model School – Secondary
24/07/2014 at 12:30 AM
Saya pun dapat sebaran gambar berkenaan isu toblerone.terima kasih ustaz atas pencerahan
24/07/2014 at 12:35 PM
Salam ustaz, boleh kongsikan senarai bahan bacaan mengenai sejarah Palestin kepada orang awam seperti kami?
24/07/2014 at 12:36 PM
Betul ustaz, tak perlu lah nak ditakutkan anak-anak dengan gambar berdarah dan kepala hancur dari sana tu. nanti salah pula pemahaman anak-anak mengenai Palestin
Nak mendidik mengenai Palestin semuanya bermula dengan mengapa? Nak jawab persoalan mengapa itulah bukan sahaja perlu kreatif, ilmu mengaji pun kena lebih.
12/08/2014 at 3:12 PM
ni la masalahnya dengan mentaliti kebanyakan orang..pantang dapat tau sesuatu info je trus di viralkan..walhal tak pasti pun kesahihan perkara tu..tak pasal2 dah jadi fitnah pulak..kesian pada yang difitnah dan bersedia untuk mintak maaf je la kepada tukang sebar..semoga diberi hidayah..
14/08/2014 at 12:40 PM
terima kasih atas perkongsian ilmu yang amat bermakna ini. Ia bnyak meber manfaat kepada saya..semoga dirahmati Allah
01/12/2014 at 1:21 PM
syukran jazilan atas perkongsian ilmu…keadaan sekarang yang dipenuhi dengan isu semasa berlambak dengan penggunaan teknologi media eletronik ni membimbangkan…ramai yg x mengkaji asal usul sesuatu berita itu dahulu secara terus disebarkan melalui hujung jari..dengan harapan menyebarkan kebaikan tapi hakikatnya tidak dikaji secara terperinci…terutamanya anak-anak muda remaja walhal dewasa sekalipun..sangat membimbangkan..
01/12/2014 at 1:23 PM
mohon share artikel ini ust
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved